section_heading: Životopis
paragraph_text: Nakon zagrebačke promocije albuma u dvorani Boogaloo s Adastrom je krenuo na turneju pod naslovom „Be CROative“ i priključuje se akciji Hrvatske gospodarske komore u kojoj se potiču mladi Hrvatske da se počnu baviti individualnom kreativnošću. Turneja je pokrila 12 gradova Hrvatske – Osijek, Slavonski Brod, Novsku, Bjelovar, Karlovac, Rijeku, Split, Pulu, Sisak, Viroviticu, Zagreb i Zadar – u kojima su vrlo uspješno održane promocije Adastrina albuma. Početkom studenog 2007. nastupio je u velikoj dvorani zagrebačkoga Doma sportova s Adastrom kao predgrupom višestruko nagrađivanom britanskom rock-sastavu Muse.